Elena Lasconi, cuvinte grele la adresa contracandidaților: Simion - huligan, Antonescu - leneș, Ponta - impostor. Ce a spus despre Nicușor Dan
Elena Lasconi, candidata USR la alegerile prezidențiale, a oferit descrieri într-un singur cuvânt pentru o serie de rivali politici din cursa pentru Președinția României, într-o intervenție televizată. Lasconi l-a numit pe liderul AUR, George Simion, „huligan”, pe Crin Antonescu, candidatul coaliției de guvernare, „leneș”, pe Victor Ponta, candidat independent – „impostor”, iar despre Nicușor Dan, de asemenea candidat independent, a spus: „primar”.